Star Wars Outlaws

Star Wars Outlaws הוא משחק משחק פעולה-הרפתקאות שפותח על ידי "Massive Entertainment" ומופץ על ידי "יוביסופט" באמצעות רישיון שקיבלו מ-"Lucasfilm Games", ועלילתו מתרחשת באופן כרונולוגי ביקום מלחמת הכוכבים בתקופה שבין אירועי "האימפריה מכה שנית" לאירועי "שובו של הג'דיי".

המשחק עתיד לצאת לשוק עבור פלייסטיישן 5, Microsoft Windows ו-Xbox Series X/S ב-30 באוגוסט 2024.

==משחקיות==
השחקן מגלם את דמותה של קיי וס וביכולתו לשוטט בעולם הפתוח המורכב מחקר כוכבי לכת, חקירת החלל ולקיחת חלק בפעילויות שונות בעולם המשחק.<ref name=":0"></ref> מערכת הקרב במשחק משלבת בין קרבות פנים מול פנים לבין קרבות ירי בעזרת רובה מדגם "" המכיל מספר מצבים הניתנים להחלפה וביניהם ירי פעימה אלקטרומגנטית.<ref name=":1"></ref><ref></ref> במהלך הקרבות, קיי יכולה להיעזר בסביבה לטובתה, לדוגמא: היא יכולה לירות בחביות מתפוצצות כדי להרוג מספר אויבים במכה אחת.<ref></ref> במהלך הקרב, מוצג מד אדרנלין ולאחר שהוא התמלא, קיי יכולה להרוג מספר אויבים בטכניקת "זמן קליע" (המזכירה את יכולת ה-V.A.T.S ממשחקי "Fallout") ובעזרתה לסמן אויבים שונים ולהורגם.<ref></ref> מכיוון שקיי היא גנבת, המשחק שם דגש על מכניקת התגנבות על מנת להתחמק מאויבים שונים או להכניעם בשקט.<ref></ref><ref></ref> בין שאר הציוד ברשותה של קיי ניתן לכלול וו טיפוס, בעזרתו קיי יכולה להתנדנד בין משטחים שונים או לטפס עליהם וכן מכשיר אלקטרוני לפריצת דלתות ומחשבים.<ref></ref> בנוסף לאלו, המלווה של קיי, ייצור קטן ופרוותי בשם ניקס, מסוגל לסרוק את הסביבה בחיפוש אחר אויבים ושלל אותו ניתן למצוא בעולם המשחק, להסיח את דעתם של אויבים שונים ואפילו לתקוף אותם ובכך לתת לקיי זמן להתחמק או לתקוף בעצמה.<ref></ref><ref></ref>

לשחקנים ניתנת השליטה במספר כלים על מנת לחקור כוכבי לכת ואת החלל עצמו: ברשותה של קיי אופנוע מיוחד בעזרתו היא יכולה להגיע מנקודה לנקודה על פני הכוכב במהירות. בנוסף, קיי יכולה לעבור בין כוכבים בעזרת ספינת חלל שברשותה.<ref name=":1" /> בעזרת ספינת החלל, השחקנים יכולים להילחם בספינות אחרות בעזרת תותחי לייזר ומערכת טילים. ברחבי החלל, מצויות תחנות חלל בהן השחקן יכול למכור שלל, לקבל משימות שונות ומידע מודיעיני.<ref></ref> השחקן מקבל תשלום בשם "קרדיטס" בעבור השלמת משימות במהלך המשחק, בעזרתם הוא יכול לרכוש שדרוגים לדמות וכן בגדים ואביזרים חדשים לקיי וניקס.<ref name=":0" /> ככל שהמשחק מתקדם, השחקנים יכולים לפתוח יכולות חדשות עבור קיי וניקס וכן שדרוגים לרובה, לאופנוע ולספינת החלל.<ref></ref> השחקנים יכולים לשדרג את יכולותיהם לאחר שנפגשו עם דמויות שמומחות באותו התחום ולאחר השלמת משימות עבורן, יכולותיהן של קיי וניקס ישתדרגו.<ref name=":0" />

עולם המשחק מורכב מארבעה קרטלי פשע מאורגן: קרטל אשיגה, קרטל קרימזון דון, קרטל האט וקרטל פייק.<ref></ref> ההחלטות שהשחקנים לוקחים במהלך המשחק משפיעות על רמת המוניטין של קיי בקרב כל קרטל.<ref></ref> במידה ולקיי יש רמת מוניטין גבוהה בקרב קרטל מסוים, השחקנים יוכלו לגשת בחופשיות לאזורים מוגבלים, קבלת הנחות בחנויות מסוימות וקבלת ציוד בלעדי. רמת מוניטין נמוכה תגרום לאנשי הקרטל לצוד את קיי כאשר היא תעבור בקרבם.<ref></ref> בדומה למשחקים אחרים כדוגמת "GTA", המשחק מציג "מערכת מבוקש" בעלת שש דרגות ולאחר שקיי ביצעה פשע, חיילי האימפריה ינסו להרוג או לכלוא את קיי.<ref></ref> השחקנים יכולים לברוח מהאימפריה בעזרת התחבאות, נתינת שוחד לדמויות סמכותיות או בחיסול אויבים שונים.<ref name=":0" /><ref></ref> בנוסף לאלו, המשחק מציג מערכת של עצי דיאלוג עם בחירות העשויות להשפיע על המוניטין של קיי בקרב הקרטלים השונים.<ref></ref>

==רקע עלילתי==
עלילת המשחק מתרחשת בתקופה שבין אירועי "האימפריה מכה שנית" לאירועי "שובו של הג'דיי", ומגוללת את קורותיהם של פורעת חוק בשם קיי וס (הומברלי גונזלס) ובן לווייתה, ניקס (די בראדלי בייקר), בעודם מנסים את מזלם ב"אחד השודים הגדולים ביותר שהגלקסיה אי-פעם ראתה", במסע המתפרש על פני מספר כוכבי לכת, כולל טטואין, קיג'ימי, אקיבא, וכוכבים שטרם נראו, כמו ירח טושארה, אשר שואב השראה מנופי הסוואנה הטנזנית.

==פיתוח==
ב-13 בינואר 2021, הודיעה "יוביסופט" כי משחק "מלחמת הכוכבים" נמצא בפיתוח על ידי "Massive Entertainment" וברישיון של "Lucasfilm Games". עוד מסרה החברה כי עלילת המשחק תהיה נרטיבית ותתקיים בעולם פתוח. עבור פיתוח המשחק, החלה "Massive Entertainment" לגייס חברים נוספים לצוות הפיתוח שלהם, בין היתר בשל פיתוח המשחק Avatar: Frontiers of Pandora במקביל.

ביוני 2023, הוצג קדימון ראשון במהלך תצוגת משחקי ה-Xbox. יום למחרת, הוצגו עשר דקות של משחקיות בתצוגת "Ubisoft Forward". במהלך פיתוח המשחק נעשה שימוש במנוע המשחק Snowdrop. את פיתוח המשחק הובילו במאי המשחק מתיאס קרלסון והבמאי הקריאייטיבי ג'וליאן גרייטי. על כתיבת עלילת המשחק הופקדה התסריטאית ניקי פוי, ועל בימוייה, נביד חווארי.

גרייטי ציין כי צוות הפיתוח בחר למקם את עלילת המשחק בפרק הזמן שבין "האימפריה מכה בחזרה" ל"שובו של הג'דיי" מכיוון שכל חברי הצוות היו "מעריצים ענקיים של הטרילוגיה המקורית". גרייטי אף ציין כי הרקע העלילתי יצרה סביבה אידיאלית עבור פורע-חוק מבוסס או טירון להטביע את חותמו, שכן בתקופה זו ברית המורדים לא הייתה "חלק מהתמונה", האימפריה הגלקטית "לקחה יותר ויותר שליטה", והסינדיקטים הפליליים "לקחו יותר כוח לעצמם".

==הפצה==
המשחק עתיד לצאת לשוק ב-30 באוגוסט 2024 עבור פלייסטיישן 5, Microsoft Windows ו-Xbox Series X/S.

==קישורים חיצוניים==
* 

* 

==הערות שוליים==

קטגוריה:משחקי הרפתקה ממוחשבים
קטגוריה:משחקי Windows
קטגוריה:משחקי Xbox Series X/S
קטגוריה:משחקי פלייסטיישן 5
קטגוריה:מלחמת הכוכבים
קטגוריה:משחקי פעולה-הרפתקאות
קטגוריה:משחקי פעולה ממוחשבים